|  |  |
| --- | --- |
| Europa za građane |  |
| **Projekt „Sadašnjost temeljena na prošlosti“ financiran je od strane Europske unija u okviru programa „Europa za građane“** |  |
|  | |
| **Dio 2, 2.1 bratimljenje gradova** | |
| **Sudionici:** Projekt je omogućio susret 446 građana, 144 iz grada Ptuja (**Slovenija**), 194 iz grada Ormoža (**Slovenija**) i 108 iz grada Varaždina (**Hrvatska**).  **Mjesto/datumi:** Susreti u obliku radionica održani su u **Ptuju i Ormožu (Slovenija)** te u **Varaždinu (Hrvatska),** u razdoblju od 09.10.2017. do 11.10.2017.  Završni događaj održan je 12.10.2017. u **Varaždinu (Hrvatska)**  **Kratak opis:**  U međunarodnom projektu EU za građane SADAŠNJOST TEMELJENA NA PROŠLOSTI – PBP (Present based on Past), koji je proveden u okviru europskog programa EU za građane, aktivnost Bratimljenje gradova, sudjelovala su tri partnera: Ljudska univerza Ptuj i Ljudska univerza Ormož iz Slovenije te Pučko otvoreno učilište Varaždin iz Hrvatske.  Cilj programa Europa za građane bilo je povezivanje ljudi iz lokalnih zajednica u svrhu izmjene iskustva, vrijednosti i mišljenja. S projektom se željelo ojačati demokratsko djelovanje i građansko sudjelovanje ljudi s obje strane granice. Namjera je bila pronaći ono nešto što je ove gradove povezivalo u prošlosti kao građane Habsburške monarhije, Jugoslavije i danas kao građane EU.  U projektu su se partneri usredotočili na niz zanimljivih povijesnih priča koje su se dogodile u partnerskim gradovima ili koje pojašnjavaju mitove i legende tog kraja. Svaki partner je pripremio četiri do pet priča koje su, prethodno osposobljeni mentori, predstavili sudionicima projekta. U cilju osiguranja mentora i sudionika poslani su pozivi Zavodu za zapošljavanje, općinama, različitim udrugama, udruzi umirovljenika, Sveučilištu za treću životnu dob, zavodima, udrugama i društvima za osoba od posebne socijalne skrbi te ostalim obrazovnim ustanovama.    Osposobljeni mentori su na radionicama, zajedno sa sudionicima projekta, proučavali prošlost svakog pojedinog kraja s naglaskom na odabranim pričama i razumijevanju nastanka i djelovanja EU, prednosti koje donosi članstva u EU te prednosti međunarode, interkulturalne i prekogranične suradnje. Pritom je kontinuirano isticana važnost aktivnog građanstva.  Projektne aktivnosti i radionice održane se u sva tri grada u razdoblju od ponedjeljka, 9. listopada do srijede, 11. listopada 2017. po 5 školskih sati.  U **Ptuju** su, u razdoblju od **09.10.2017. do 11.10.2017.,** održane radionice na kojima su polaznici upoznali lokalnu povijest. Uvodni dio radionica održan je u učionicama Ljudske univerze Ptuj, a zatim su mentori zajedno sa sudionicima posjetili povijesnu gradsku jezgru Ptuja, crkvu Sv. Jurija, Dominikanski samostan, Minoritski samostan, Orfejev spomenik, a posebno su se usredotočili i na kuće koje su povezane s odabranim pričama. Ptujčani su izabrali sljedeće priče: Ptujski Romeo i Julija, Poštar i župnik, Apoteka kod zamorca i Ptujski tuneli.  Na radionici **09.10.2017.** sudjelovalo je **29** osoba.  Na radionici **10.10.2017.** sudjelovalo je **19** osoba.  Na radionici **11.10.2017.** sudjelovalo je **8** osoba.  Radionice su trajale tri dana, a svaka je bila namijenjena drugoj ciljnoj skupini sudionika. Na sve tri radionice sudjelovalo je ukupno **56** osoba.  U **Ormožu** su, u razdoblju od **09.10.2017. do 11.10.2017.,** održane radionica na kojima su sudionici projekta upoznali ormošku povijest. Radionice su održane u učionicama Ljudske univerze Ormož, u povijesnom središtu grada i općinskoj zgradi. Ormoški partneri su svojim sudionicima predstavili sljedeće priče: Kako je Ormož došao u ruke kralja Matjaža, Turnplac, Babji klanec, Iz Ormoža u svetu zemlju i Jeruzalem kod Ormoža.  Na radionici **09.10.2017.** sudjelovalo je **59** osoba.  Na radionici **10.10.2017.** sudjelovalo je **13** osoba.  Na radionici **11.10.2017.** sudjelovalo je **30** osoba.  Na sve tri radionice sudjelovalo je ukupno **102** osobe.  U **Varaždinu** su, u razdoblju od **09.10.2017. do 11.10.2017.** održaneradionica na kojima su sudionici projekta upoznali varaždinsku povijest. Radionice su održane u učionicama POU Varaždin, povijesnom središtu grada, dvorani gradskog kina GAJ te 1. gimnaziji Varaždin. Partneri iz Varaždina su pripremili sljedeće priče: Suzana, Cehmeštar Blaž, Ko to može Varaždincima suditi; Požari i Danica, Priča iz Varošlanda.  Na radionici **09.10.2017.** sudjelovalo je **16** osoba.  Na radionici **10.10.2017.** sudjelovalo je **19** osoba.  Na radionici **11.10.2017.** sudjelovalo je **19** osoba.  Na sve tri radionice u Varaždinu sudjelovalo je ukupno **54** osobe.  Na svim radionicama, u sva tri partnerska grada (Ptuj, Ormož, Varaždin), ukupno je sudjelovalo **212** osoba i to:   * na radionicama provedenim u ponedjeljak, **9. listopada 2017**., sudjelovalo je ukupno **104** osobe. * na radionicama provedenih u utorak, **10. listopada 2017**., sudjelovalo je ukupno **51** osoba. * na radionicama provedenih u srijedu, **11. listopada 2017**., sudjelovalo je ukupno **57** osoba.   Dana **12.10.2017.** održano je međunarodno završno događanje **u Varaždinu (Hrvatska)** na kojem je bilo predstavljanje rezultata projekta i ispričano šest najzanimljivijih priča po izboru sudionika. Prijem i registracija sudionika, uvodni govor predstavnika gradova, podjela promocijskog materijala, predstavljanje rezultata i glazbeni nastup učenika Srednje glazbene škole Varaždin održani su u gradskom kinu Gaj u Varaždinu.  Događanje je medijski popraćeno, a partneri su dali izjave i odgovarali na pitanja novinara. Završno događanje je povezalo različite skupine sudionika te im omogućilo bolje razumijevanje vlastitog podrijetla te jasniju sliku o EU i njezinim glavnim ciljevima. Za okrjepu svih sudionika pobrinuo se restoran RAJ u Varaždinu.  Na događaju je prisustvovalo ukupno **234** osoba. Iz Slovenije ih je bilo **180**, **88 iz Ptuja** i **92 iz Ormoža**, a **54** sudionika došlo je **iz Varaždina**, Hrvatska.  Sudjelovanje 200 slovenskih sudionika na završnom događanju omogućila je tvrtka Arriva Štajerska koja ih je, kao najpovoljniji ponuditelj, dovezla autobusima. Polazak ptujskih i ormoških sudionika organizirani su ispred željezničke postaje Ptuj i autobusne postaje Ormož. | |